Parafin

Parafin er en fargeløs væske bestående av hydrokarboner som vanligvis utvinnes fra råolje. Parafin har kokepunkter fra ca. 150 °C til ca. 250 °C, og har en tetthet (egenvekt) på ca. 0,80 kg/l. Kjemisk består parafin av hydrokarboner med mellom 12 og 15 karbonatomer. På grunn av sitt lave frysepunkt er parafin velegnet som drivstoff for fly. Samtidig er den også et upolart stoff.
miniatyr|Parafin har blitt brukt mye til oppvarming av boliger. Parafinen ble ofte lagret i parafintanker utenfor boligen.

Bruk
 Drivstoff i fly. Den er da mer kjent under navn som Jet A1, JP-4, JP-8, F-34, F-35.
 Rakettdrivstoff.
 Drivstoff i mange av Forsvarets kjøretøy (under betegnelsen F-34).
 Tilsetning til vanlig dieseldrivstoff for å hindre at dette blir for seigtflytende om vinteren og for å kunne lagres over lengre perioder.
 Oppvarming, særlig av bolighus.
 Lampeolje
 Tidligere mye benyttet til oljelamper og ulike brennere (for eksempel primus).
 Utvendig puss av damplokomotiver, ofte iblandet noe maskinolje

 Språkforvirring 
På svensk heter parafin for fotogen, på dansk petroleum og på engelsk kerosene.

 Begrepsforvirring 
Drivstoffet parafin må ikke forveksles med parafin til medisinsk bruk (paraffinum liquidum, mineral oil), også kjent som parafinolje, renset parafin eller flytende parafin.
Dette er en klar, fet, nærmest smak- og luktfri væske og brukes som smørende avføringsmiddel eller som fettstoff i salver og kremer. Parafinolje kan også brukes til overflatebehandling av treverk og steinprodukter og som alternativ til smøreolje.

 Fun facts 

 Et norsk fiktivt band og fjernsynsserie ble kalt Pelle Parafins bøljeband.

 Flydrivstofftoget som kjøres mellom Oslo Havn og Oslo Lufthavn Gardermoen går uoffisielt under kallenavnet "Pelle Parafin" blant lokomotivførerne.

 Referanser 

Se også
Diesel
Bensin
LPG

Kategori:Petrokjemi
Kategori:Petroleum